2008. óta Miskolcon tanítok egy általános iskolában földrajz-rajz-erkölcstan szakos tanárként.
A hétköznapokat Miskolcon, a hétvégéimet otthon, szülővárosomban, Hajdúnánáson töltöm.
A tanítás mellett rendszeresen képzem magam, így elvégeztem a földrajz mestertanár, a vizuális és környezetkultúra tanári mesterszakot, valamint a pedagógus szakvizsgát is letettem.
Sajnos a munka mellett nagyon kevés időm van, de ha tehetem Miskolcon és Nánáson alkotok, legtöbbször festek vagy grafikákat készítek. A Hajdúnánási Képzőművészeti Alkotótábor rendszeres résztvevője vagyok. Munkáimmal főiskolai kiállításokon vettem részt, többször jelentek meg alkotásaim Hajdúnánáson is a helyi művészekkel együtt, és jelenlegi iskolámban is látták már tanítványaim az általam készített képeket.
A jövőben továbbra is fontosnak tartom, az önkifejezés eme formáját, így ha tehetem és időm engedi természetesen folytatom ezt a „munkát”.